Meie väike reis algas koos Merjega Jõhvist. Siit alustasime hääletamist. Esimene peatus oli Kiviõli teerist. Meil vedas, sest auto, mille peale  me saime, viis meid täpselt sinna. Seal haarasime Reelika kaasa ja liikusime Tallinna poole. Meil vedas ning saime kõik koos ühe auto peale. Tallinnasse jõudes tšillisime veidikene Solarises. Siis liikusime Viru keskuse poole. Mina hüppasin vahepeal Coffee In-ist läbi ja võtsin ühe väikese Cappuccino. Mõnus. Siis käisime korraks Viru Keskuses. Siis hakkasime liikuma Pärnu maantee poole, et hääletada Saaremaale. Viru keskusest välja tulles nägime seal mingit Brasiilia üritust. Mingi onuke müüs seal ehteid  ja siis meie ostsime omale käepaelad. Meil Reelikaga on täpselt samasugused, Merjel oli sama helmes, aga teine pael. Kena asi tegelikult. Peale seda liikusime peatus "Kosmos" juurde. Meie eest sõitis Laagri buss ära -.- . Ootasime siis järgmist bussi 20 minutit. Tükk aega istusime seal bussis. Jõudsime Laagrisse. Mõtlesime, et hääletame kõik koos mingi aeg seal. Ja oh imet! Saimegi kõik kolm otse Saaremaale. Üks tore noormees, kes ise sõitis Kuressaarde raatsis meid peale võtta. Põnev oli. Sattusime uue  praami peale. Ostsime kolme peale kaks portsu friikartuleid. Maitsev oli. Siis läksime auto peale tagasi ning liikusime Orissaare poole. Seal läks Reelika maha. Meie liikusime edasi Upa-sse (tegelikul ma ei tea, mis kohanimetus seal on, aga kaardil on see lähim koht. Jutt on siis tee otsast, mis Kuresaare poolt sõites viib Leisi/Triigi sadamasse). Seal liikusime häälega Soelasse. Enne seda viisid toredad automehed meid Leisi poodi süüa/juua ostma. Peale poodi raatsisid need samad mehed meid Soelasse ära  visata. Hakkasin just mõtlema, et selle koha nimetus polnud vist tegelikult Soela kuid Soela oli sellele kohale üpris lähedane. Siis kui olime omale paraja lõkkeplatsi leidnud, tegime lõkke ning sõime midagi. Metsast sai mingeid maha kukkunuid puid tuua. Pool ajast kõndisime mööda metsa, et otsida puid. Vahva oli. Ma muutusin vahepeal ahviks ning ronisin puude otsas. Mingi aeg saime ka oma telgi ülesse pandud. Tol õhtul oli päris tuuline. Pidime leidma koha kust telk öösel minema ei lenda. Õhtu jooksul  jõudsin ma veel tulejumal olla. Kahjuks ei läinud ma ise põlema. Mõtlesin nutma hakata kuid ei hakanud Merje tuju rikkuma. Mainiks ühe asja tollest õhtust.